“Die verdagtes het glo vensters gebreek om toegang tot die huis te kry. Daar het hulle die bejaarde egpaar, Richard en Anika Wiggel, oorval en aangerand,” het Seabi gesê. Hy het gesê die verdagtes het glo ŉ windbuks wat hulle in die huis gevind het, gebruik om die egpaar aan te rand.
“Die man het ŉ slegte hou teen sy kop weg, maar nóg hy nóg sy vrou is ernstig beseer. Hulle is net verskriklik getraumatiseer deur die voorval,” het Seabi gesê. “Die bloed wat op die toneel gevind is, is vermoedelik die verdagtes se bloed wat deur die gebreekte venster in die huis geklim het.”
Nee magtig so kan dit mos nie aangaan nie!!! Ek stem saam dit gaan nie net oor die boere se plase nie. Onskuldige mense word beroof en vermoor en niemand verdien om so te sterf nie. Ons is mos nou n reënboognasie dus kan apartheid en armoede nie alewig die skuld kry vir optredes soos die nie.